**“ТАСДИҚЛАЙМАН”**

 Муҳаммад ал - Хоразмий номидаги ТАТУ Фарғона филиали директори\_\_\_\_\_\_\_проф. А.Расулов

2019 йил 30 январь

Муҳаммад ал-Хоразмий номидаги Тошкент ахборот технологиялари университети Фарғона филиали Кенгашнинг 6-йиғилиши

**б а ё н н о м а с и**

2019 йил 30 январь. Фарғона шаҳри.

Қатнашдилар – Кенгаш аъзоларидан 19 нафари, таклиф қилинганлар.

Йиғилиш раиси – проф. А.Расулов.

Кун тартиби

1. Ўзбекистон Республикаси Президентининг 2018 йил 12 июндаги “Республика иқтисодий ва ижтимоий соха тармоқларини 2018-2019 йиллар куз-қиш даврида барқарор ишлашга тайёрлашни таъминлаш чора-тадбирлари тўғрисида”ги ПК-3849-сонли қарори ижроси тўғрисида.

Ахборотчи: Ў ва ТИ бўйича директор ўринбосари И.Тожибоев.

1. 2018 йилда олиб борилган илмий-инновацион ишлар тахлили ва 2019 йил режаси тўғрисида.

Ахборотчи: ИИИБ директор ўринбосари Ф.Мулайдинов.

1. Филиалнинг 2018 йилдаги молиявий-хўжалик фаолияти бўйича ҳисоботи ва 2019 йилги иш режаси тўғрисида.

Ахборотчи: Ишлар бошқармаси бошлиғи Ҳ.Абдураҳмонов.

1. БМИ мавзулари ва илмий раҳбарлар рўйхатини тасдиқлаш тўғрисида.

Ахборотчилар: Ф.Мулайдинов, мутахассислик

 кафедралари мудирлари.

1. Филиал Ахборот Ресурс Маркази фаолияти тўғрисида.

 Ахборотчи: Ўзаро текшириш комиссияси раиси Ш.Умаров.

1. Филиалнинг веб-сайти ҳолати тўғрисида.

Ахборотчилар: Ў ва ТИ бўйича директор ўринбосари

 И.Тожибоев, АТМ бошлиғи А.Полвонов.

1. Турли масалалар :
2. ЎзР ОЎМТВнинг 2018.31.12 даги 1068 буйруғи ҳақида.

Ахборотчи: И.Тожибоев.

1. Илмий, ўқув-услубий ишларни нашрга тавсия этиш.

 Ахборотчи: М.Мирзаев.

1. Профессор-ўқитувчилар таркиби танлови.

 Ахборотчи: М.Мирзаев.

**Биринчи масала** бўлган, яъни Ўзбекистон Республикаси Президентининг 2018 йил 12 июлдаги “Республика иқтисодий ва ижтимоий соҳа тармоқларини 2018-2019 йиллар куз-қиш даврида барқарор ишлашга тайёрлашни таъминлашни чора-тадбирлари тўғрисидаги” ПҚ-3849-сонли қарори ижроси тўғрисида ЎТИБ директор ўринбосари И.Тожибоев ахборот берди:

Ўзбекистон Республикаси Президентининг 2018 йил 12 июлдаги “Республика иқтисодий ва ижтимоий соҳа тармоқларини 2018/2019 йиллар куз-қиш даврида барқарор ишлашга тайёрлашни таъминлашни чора-тадбирлари тўғрисидаги” ПҚ-3849-сонли Қарори ҳамда Ўзбекистон Республикаси Президенти Ш.М.Мирзиёевнинг 2018 йил 29 июнь куни Олмазор туманига ташрифи давомида берилган топшириқларидан келиб чиқиб, куз-қиш мавсумига олий таълим муассасаларидаги ўқув лаборатория ва талабалар турар жойлари ҳамда ёрдамчи хўжалик бинолари, қозонхоналари, иссиқлик, электр қуввати, газ, сувоқова тармоқларини ўз вақтида, пухта ва сифатли тайёрлашни таъминлаш ҳамда Олий ва ўрта махсус таълим вазирлигининг 2018 йил 16 июлдаги 619-сонли буйруқ ижросини таъминлаш мақсадида филиалнинг 2018 йил 19 июлдаги буйруғи чиқарилган.

Мазкур қарорнинг ижроси бўйича филиалда қуйидаги ишлар амалга оширилди:

- Филиалда куз-қиш мавсумига сифатли тайёрлаш ишларини ташкил этиш бўйича ТАТУ Фарғона филиали ва академик лицейда ўқув лаборатория, талабалар турар жойлари ва тармоқлари, қозонхоналар ҳамда мухандислик иншоотларини 2018/2019 йиллар куз-қиш мавсумига тайёрлаш бўйича чора-тадбирлар режаси ишлаб чиқилган;

- Филиал ҳамда академик лицейда куз-қиш мавсумига сифатли тайёрлаш ишларини ташкил этиш бўйича тавсиялар ишлаб чиқилган ва тасдиқланган.

* 2018-2019 йиллар қиш-бахор мавсуми учун асосий турдаги қишлоқ хўжалик маҳсулотларини заҳирага тайёрлаш, (картошка, пиёз, сабзи, гуруч, карам дуккакли ўсимликлар маҳсулотлари) ғамлаш ишларини назорат қилиш;
* қишлоқ хужалик маҳсулотлари заҳирасини сақлаш омборхонларини санитария-гигиена талабларига риоя қилган ҳолда тайёргарлигини назорат қилиш;
* 2018/2019 йиллар куз-қиш мавсумига сифатли тайёргарлик кўриш бўйича ташкилий ишларни жадаллаштириш ва мутассади ташкилотлар билан мунтазам равишда алоқа ўрнатиш;
* 2017-2018 йил куз-қиш мавсумида юзага келган камчилик ва нуқсонлар такрорланмаслиги чораларини кўриш;
* иссиқлик ва сув тизимларидаги тугунларни профилактик таъмирлаш, эскиларини янгисига алмаштириш;
* ўқув лаборатория ҳамда бошқа биноларнининг ички иссиқлик тармоқларини юқори босим остида ювиш ва туман мутасадди ташкилотлари билан далолатномани расмийлаштириш ва рўйхатдан ўтказиш;
* барча ўқув бинолари совуқ ва иссиқ сув, ёритиш асбоблари, вентиляция, оқова сув қувурлари, иссиқлик ва электр тармокларининг созлик ҳолатини назорат қилиш ва аниқланган камчиликларни ўз вақтида бартараф этиш, далолатнома билан расмийлаштириш;

Бундан ташқари, барча ўқув бинолари иссиқлик тизимларининг бугунги кундаги ҳолати ўрганиб чиқилиб, камчиликлар рўйхати тузилган ва даврий жадвалга мувофиқ бартараф этиш чоралари кўрилган. Мазкур чора-тадбирлар режаси асосида бугунги кунда куз-қиш мавсумини беталофат ўтказиш бўйича масъул шахслар тайинланиб, ўкув-лаборатория ва бошқа биноларнинг ертўла қисмидаги иситиш тармоқлари қайтадан назоратдан ўтказилган, “FERGANA ENERGY TEST SERVICE” корхонаси томонидан иситиш тизими босим остида ювилиб, 2018 йил 28 июлдаги далолатнома билан расмийлаштирилган.

 **Иккинчи масала** бўйича ИИИБ директор ўринбосари Ф.Мулайдинов ахборот берди.

Филиал профессор – ўқитувчилари, докторантлари Муҳаммад ал-Хоразмий номидаги Ахборот технологиялар университети ҳузуридаги Ахборот-коммуникация технологиялари илмий-инновацион маркази қошида фаолият олиб бораётган - олий ўқув юртидан кейинги таълим йўналиши бўйича мақсадли докторантурасида доимий равишда илмий тадқиқот ишлари олиб бормоқдалар.

 Хорижий ОТМлар билан ҳамкорликни такомиллаштириш мақсадида, филиалнинг 3 нафар профессор - ўқитувчилари тегишли йўналишлар бўйича Россия Федерациясининг “Москва алоқа ва информатика” техника университети докторантурасига сиртқи таълим шакли бўйича, илмий тадқиқот ишларини олиб бориш учун, тадқиқотчи сифатида қабул қилиндилар.

Хорижий давлатларнинг PhD дастурлари бўйича, жумладан, Жанубий Корея Республикасининг “Чоннам” миллий университети (CNU), Жанубий Корея Республикаси “Корея илғор фан ва технологиялар” институти (KAIST) каби нуфузли олий таълим муассасалари билан доимий ҳамкорликлар олиб борилмоқда. Ҳозирги кунда уларда 3 нафар ёш профессор-ўқитувчилар PhD диссертацияларини якунлашмоқда.

Республикамизнинг ижтимоий-иқтисодий ривожлантириш бўйича эълон қилинган Давлат дастурлари юзасидан филиалимиз профессор-ўқитувчилари томонидан жами 15 та лойиҳалар танловда иштирок этмоқда.

1. *йилда филиал профессор – ўқитувчилари томонидан чоп этилган нашрлар:*
* Ихтирога патентлар сони 1-та;
* Филиал ЭҲМ учун яратилган дастурнинг расмий рўйхатдан ўтказилганлиги тўғрисида гувоҳнома сони-29 та;
* Импакт-факторли хорижий журналларда чоп этилган мақолалар сони-4 та;
* ОАК рўйхатидаги Республика журналларида чоп этилган мақолалар сони-11 та.

*Инновацион корпоратив хамкорлик:* филиалда 2016-2018 йиллар мобайнида 4 та инновацион гуруҳ шакллантирилиб, улар томонидан ҳозирги кунда вилоятдаги 10 та корхона ва ташкилотлар билан ўзаро ҳамкорлик шартномалари тузилган. Ҳамкорлик гуруҳларига жами 46 нафар киши жалб қилинган. Бу муаммоларни ечиш учун инновацион гуруҳлар таркибига 14 нафар профессор-ўқитувчилар, 16 нафар корхона вакиллари, 6 нафар магистрантлар, 20 нафар иқтидорли талабалар киритилган. Ўзаро ҳамкорлик шартномалари асосида 60 га яқин мавзудаги муаммолар банки шакллантирилган. Ўзаро ҳамкорлик шартномасига асосан корхоналарда талабаларнинг битирув олди, танишув ва малакавий амалиётлари, 48 та курс иши, 15 та битирув малакавий иши, 4 та магистрлик диссертацияси бажарилмоқда.

*Филиал талабаларининг Давлат ва номдори стипендиялар ҳамда бошқа танловларда эришган натижалари:*

1. Абдурасулова Дилноза - Беруний Давлат стипендиати, Компьютер инжиниринг факультети 4-босқич, 614-15-гуруҳ талабаси.
2. Хомидова Насиба - Беруний Давлат стипендиати, Телекоммуникация технологиялари ва касбий таълим факультети 4-босқич, 620-15-гуруҳ талабаси.
3. Турғунов Боходиржон- Муҳаммад ал-Хоразмий номидаги стипендия соҳиби, Компьютер инжиниринг факультети 3-босқич, 611-16- гуруҳ талабаси.
4. Мирхомитов Миржалол- Муҳаммад ал-Хоразмий номидаги стипендия соҳиби, Компьютер инжиниринг факультети 3-босқич, 617-16 гуруҳи талабаси.
5. Маликова Камила **-** Ахборот технологиялари ва коммуникацияларини ривожлантириш вазирлиги стипендияси соҳиби, Компьютер инжиниринг факультети 3-босқич, 617-16-гуруҳ талабаси.
6. Хайдарова Гулбаҳор **-** Ахборот технологиялари ва коммуникацияларини ривожлантириш вазирлиги стипендияси соҳиби, Компьютер инжиниринг факультети 3-босқич, 617-16-гуруҳ талабаси.
7. Шокиров Сарварбек - Марказий Осиё Олий таълим муассасалари минтақавий олимпиадасида 3-ўринни эгаллаган, Телекоммуникация технологиялари ва касбий таълим факультети 3-босқич, 640-16-гуруҳ талабаси.

*Филиал талабаларининг Стартап лойиҳаларида иштироки:*

 “Ёшлар келажагимиз” давлат дастури доирасида “Стартап-ташаббуслари” дастури бўйича Startupchamber.uz сайтидан рўйхатдан ўтиш бўйича филиал талабалари 41 та ариза билан фаол иштирок этдилар, мазкур танловнинг 20118 йил 19 декабрь куни бўлиб ўтган якуний финал босқичида 1 та лойиҳа ғолибликни қўлга киритди.

*Филиал талабаларининг корхоналар билан ҳамкорликларда иштироки:*

- Соҳа корхона ва ташкилотлари билан ҳамкорлик бўйича Ўзбекистон Республикаси Ахборот технологиялари ва коммуникацияларини ривожлантириш вазирлиги Фарғона вилояти ҳудудий бошқармаси ва филиал ўртасида “Вазирлик тизимидаги корхона ва ташкилотларнинг масъул ходимлари томонидан Муҳаммад ал-Хоразмий номидаги ТАТУ Фарғона филиали талабалари учун ўтказиладиган семинар-тренинг (мастер**-**класс)лар ўтказиш учун режа” тасдиқланган ва мазкур режада 1-4 босқич талабаларига жорий ўқув йилида 35 та сохага оид мавзуда семинар тренинглар, соха мутахассислари билан учрашувлар ташкил этиш йўлга қўйилган.

*Филиал иқтидорли талабаларининг Дастурлаш бўйича жаҳон чемпионатида иштироки:*

2018 йил 1-2 декабрь кунлари Дастурлаш бўйича жаҳон чемпионатининг Қозоғистон Британия Техника университетида филиалимизнинг 2 та жамоаси таркибида Дастурий инжиниринг кафедраси қошидаги “Веб дастурлаш” тўгараги аъзолари бўлган 6 нафар магистр ва талабалар Дастурий инжиниринг кафедраси катта ўқитувчиси, тўгарак раҳбари Аҳмаджон Ҳошимов раҳбарлигида иштирок этди.

 Мусобақа натижаларига кўра жамоаларимиз Ўзбекистондан иштирок этган олий таълим муассасалари ўртасида 3-ўринни, жамоалар ўртасида эса 6-ўринни эгаллади.

*Филиал иқтидорли талабаларининг фан олимпиадаларида иштироки:*

“Информатика” фанидан Республикамиз ҳамда Марказий Осиё мамлакатлари Олий таълим муассасалари ўртасида ташкил этилган Олимпиаданинг 2018 йил 29-31 октябрь кунлари Тошкент давлат педагогика университетида бўлиб ўтган якуний босқичида Телекоммуникация технологиялари ва касбий таълим факультети 640-16 гуруҳ талабаси Шокиров Сарварбек жами 154 балл тўплаб, фахрли 3-ўринни эгаллади ҳамда фахрий кубок ва диплом билан тақдирланди.

Ушбу масала юзасидан фикр-мулохазалар ўртага ташланди.

**А.Расулов :** Магстрантлар ва уларнинг илмий тадқиқот ишларига эътиборни кучайтириш керак. Тўғри, магистратура ўқув-услубий бўлим хисобида туради, аммо илмий-инновацион бўлим магистрларнинг илмий-услубий, инновацион фаолиятига масъул бўлиши керак.

**Ш.Умаров :** Хисоботда профессор-ўқитувчилар томонидан нечта ўқув қўлланма, дарслик, ОАК журналларида илмий мақола тайёрлагани жадвал асосида, кафедралар кесимида кўрсатилса яхши бўларди.

**М.Жалилов :** Эълон қилинган илмий-услубий ишларни ўз вақтида рағбатлантириб боришга эътибор бериш керак деб ўйлайман.

**Учинчи масала** бўйичаИшлар бошқармаси бошлиғи Х.Абдурахмонов хисоботи тингланди:

2018-2019 ўқув йили давомида амалга оширилиши зарур бўлган ишлар 2018 йил 30 августда бўлиб ўтган кенгайтирилган Кенгашда муҳокама қилинган ва филиал директори томонидан тасдиқланган чора-тадбирлар режаси асосида амалга оширилди.

 Шу кунгача профессор-ўқитувчилар ва ишчи ходимларга 5150,0 млн. сўм иш хақи ажратилди, шунингдек, ходимларга 470,0 млн. сўм моддий ёрдам кўрсатилди ва рағбатлантирилдилар ҳамда талабаларга 5159,5 млн. сўм миқдорида стипендия тўланди.

 Коммунал хизмат кўрсатиш ишлари учун 30,2 млн. сўм, хизмат кўрсатиш ва бошқа тўловлар учун 55,0 млн. сўм, интернет ҳаражатлари учун 19,0 млн. сўм маблағ сарфланди.

 Филиал ўқув биносини жорий таъмирлаш ва куз-қиш мавсумига тайёрлаш учун 12,0 млн. сўм маблағ сарфланди. Мунтазам равишда филиал ҳудудида ободонлаштириш, кўкаламзорлаштириш, янги ўқув йили, Янги йил, Хотин-қизлар байрами, Наврўз байрами, Устоз ва мураббийлар байрами, Мустақиллик куни байрамларига тайёргарлик кўриш ва ўтказиш бўйича ишлар амалга оширилди.

 Филиал бинолари, унинг маъруза, амалиёт, лаборатория, компьютер хоналари жиҳозларидан оқилона фойдаланиш ва уларни сақлаш мақсадида ўқув биносининг қаватлари ҳамда барча маъруза, амалиёт, лаборатория, компьютер хоналари кафедраларга тақсимланиб, ҳар бир хонага масъуллар бириктириш ишлари олиб борилди.

 Ўзбекистон Республикаси Президентининг “Олий таълим тизимини янада ривожлантириш чора-тадбирлари тўғрисида”ги 2017 йил 20 апрелдаги ПҚ-2909-сонли қарори ва Ўзбекистон Республикаси Бош Вазирининг 2017 йил 22 апрелдаги 07/1-845-сонли ҳамда ОТВнинг 2017 йил 24 апрелдаги 244-сонли буйруқларини ижро этиш мақсадида филиал бўлимлари томонидан талабаларнинг ўқиш шароитларини яхшилаш, филиал моддий техник базасини ривожлантириш, ахборот-коммуникацион технологиялари жиҳозлари таъминотини яхшилаш ва ўқув-лаборатория жиҳозларини янгилаш бўйича ишлар амалга оширилди. Ўтказилган таҳлилий ўрганишлар натижасида 2017-2021-йиллар давомида талабалар контингентини 1233 нафардан 1529 нафарга ўсишини инобатга олган ҳолда қўшимча АКТ жиҳозлари компьютер жамланмаси, 11 та проектор, 4 та Switch, 40 та видео кузатув қурилмаси, 6 та видеорегистратор, 6 та Wi-Fi роутер жиҳозлари билан таъминланди.

 Филиал тасарруфидаги С.Темур кўчаси 69-уйда жойлашган бинони 225 ўринга мўлжалланган талабалар турар жойига мослаб реконструкция қилиш ва мукаммал таъмирлаш ПҚ-2909-сонли қарор асосида 2018 йилнинг манзилли дастурига киритилган бўлиб, ҳозирда мазкур бинонинг том қисми мукаммал таъмирланди, қолган қисми учун лойиха-смета хужжатлари тайёрланмоқда.

 Талабалар ўқиш жараёнини бир сменада ташкил этиш учун филиал ҳудудида 400 ўринга мўлжалланган ўқув корпуси ПҚ-2909-сонли қарор асосида 2018 йилнинг манзилли дастурига киритилган, ҳозирда лойиҳа-смета ҳужжатларини тайёрлаш ва молиялаштириш манбаини аниқлаш бўйича ишлар амалга оширилмоқда. Шунингдек, филиал худуди ёнидаги Фарғона алоқа коллежи биносини филиал тасарруфига ўтказиш бўйича юқори ташкилотларга тавсиялар берилди.

 2018 ўқув йили давомида филиал ҳудудини ўраб турувчи деворни жорий таъмирлаш учун 10,0 млн. сўм маблағ режалаштирилган эди. Худудни ўраб турувчи девор тўла таъмирланди, мавжуд 36та аудиторияларга кузатув камералари ўрнатиш ишлари якунланмоқда.

 Ўзбекистон Республикаси Президентининг 2017 йил 26-сентябрдаги ПҚ-3290-сонли ва Олий таълим вазирлигининг 2017 йил 29-сентябрдаги “Олий таълим муассасаларига кириш учун номзодларни мақсадли тайёрлаш тизимини янада такомиллаштириш тўғрисида”ги қарор ва буйруқлари ижросини таъминлаш юзасидан филиал тасарруфига ўтказилган Академик лицей раҳбарияти, ўқитувчилари ҳамда ҳодимлари билан учрашувлар ўтказилди. Академик лицейнинг ўқув биноси, лаборатория хонаси, улардаги жиҳозларнинг ҳолати замон талабларига мос келиши, ўқувчиларнинг яшаш уйи ҳолатлари ўрганилди ҳамда Академик лицей товар-моддий бойликлари филиал ва Академик лицей мутасадди ходимлари иштирокида инвентаризация қилинди.

 Академик лицейнинг 3 та кафедрасида филиалнинг “Табиий фанлар”, “Гуманитар ва ижтимоий фанлар”, “Тиллар” кафедраларининг ўзаро ҳамкорлик ишлари ташкил этилди.

Х.Абдурахмонов ҳисоботи юзасидан фикр мулохазалар билдирилди:

**Н.Жўраев:** 2019 йил учун лаборатория жихозлари сотиб олиш режалаштирилган эди. Шу масалани этибиорга олиб, сметага киргизиб қўйилса, яхши бўларди.

**А.Қўлдашев:** Филиалдаги давомат масаласига филиалнинг талабалар турар жойи йўқлиги ҳам сабаб бўлмоқда. Янги ётоқхона тезроқ битказилса, талабаларга ёрдам бўларди.

**Ш.Умаров:** Филиал лабораторияларини жихозлари маънан эскирган лабораторияларни жихозлашни лойихалаштириб, сметага киритиш керак.

**А.Расулов:** Аввало, шаҳарни Қиргули мавзесидаги эски ётоқхонани ҳамда ўқув биносини шаҳар маъмуриятига топшириб юборганимиз катта хато бўлган. Янги ётоқхона учун маблағ ўтказилса, бу йил ишга туширамиз. Икинчидан, ҳақиқатдан ҳам лаборатория жиҳозлари жуда эски. Шунинг учун ОТМларни ўз-ўзини маблағ билан таъминлашга ўтаётганини хисобга олиб, ички имкониятлардан фойдаланиб, жиҳозлашга ҳаракат қилишимиз керак, Бундан ташқари лаборатория паспортини тайёрлаб, жиҳозларни эскирганини асослаб қўйиш ҳам керак бўлади.

 **Тўртинчи масала** бўйича ИИБ директор ўринбосари Ф.Мулайдинов ахборот бериб ўтди : БМИ мавзулари ва илмий раҳбарлар тайёрлаш масаласи йиғилишларда бир неча марта мухокама қилинди, топшириқлар берилди, лекин Телекоммуникация инжиниринг кафедрасидан ташқари бошқа мутахассислик кафедралари топшириқларни тўла-тўкис бажармадилар. Хозирда қўлимизда кафедралар томонидан тузилган БМИ мавзулари ва илмий раҳбарлар рўйхати мавжуд. Менимча, БМИ мавзуларини қайта кўриб чиқиш шарти билан мавзуларни тасдиқлаш керак.

**А.Расулов:** Аввало, БМИ мавзулари ва илмий рахбарлар масаласини ишлаб чиқариш корхоналари билан бамаслаҳат хал қилиниши керак. Иккинчидан, мавзу берилаётган пайтда талабанинг имкониятларини хам хисобга олиш лозим бўлади.

**И.Тожибоев:** 2019 йилнинг март ойидан май ойининг охирига қадар тайёрланган БМИ ишлари плагиат текширувига қўйилади, мутахассислик кафедраси мудирлари шуни хисобга олишлари керак.

**Бешинчи масала** бўйича Ўқув-услубий бўлим бошлиғи Ш.Умаров ахборот берди:

ТАТУ Фарғона филиалида АРМ га тегишли жами майдон 189 кв.метр бўлиб, унинг фондида 2427 номда 11831 нусха китоб ва 33 номда 125 нусхада газета –журналлар мавжуд.

2018 йилда 98 номда 405 нусхада 20647353 сўмлик китоблар харид қилинган. Булардан 81 донаси дарслик, 151 донаси ўқув қўлланма, 22 донаси брошюра ва услубий қўлланмалар, 29 донасини бадиий адабиётлар, 60 донасини бошқа адабиётлар ва 62 донасини журналлар ташкил қилади.

Ўқув зали 18 ўриндан иборат. АРМда ҳозирги вақтда 14 та компьютер мавжуд бўлиб, улардан 12 донаси янги замонавий русумдаги компьютерлардир, барчаси интернет тармоғига уланган, ҳолати қониқарли. Электрон зал 20 ўриндан иборат.

АРМдаги 9 нафар ходимдан 3 нафари тўлиқсиз олий даражадаги соха мутахассиси. Кутубхоначилик бўйича олий маълумотли мутахассис йўқ.

*Охирги 3 йилда ходимлар малакасини ошириши ҳақида маълумот.*

|  |  |  |  |
| --- | --- | --- | --- |
| **№** | **Ф.И. О.** | **Охирги малака оширган йили** | **Изоҳ** |
| 1 | Ҳ.Арипджанова  | 2017 |  |
| 2 | М.Холходжаева  | 2011 |  |
| 3 | З.Рахимова  | 2013 |  |
| 4 | Қ.Дадажонова  | - | 6 йил |
| 5 | Д.Рахмонқулова  | - | 12 йил |
| 6 | С.Ғаниева  | 2016 |  |
| 7 | Р.Насридинова  | 2016 |  |
| 8 | Н.Ризаева  | - | 13 йил |
| 9 | М.Иминжонов | Тугаланмаган олий |  |

*Ўтказилган барча тадбирлар, тадбирларга доир ҳужжатларнинг мавжудлиги.*

 Ўзбекистон Республикаси Президентининг 2017 йил 13 сентябрдаги “Китоб маҳсулотларни нашр этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғиб қилиш бўйича комплекс чора-тадбирлар Дастури тўғрисида”ги ПҚ-3271-сонли Қарори билан тасдиқланган “ Китоб маҳсулотларини нашр этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғиб қилиш бўйича комплекс чора-тадбирлар дастури” ижроси юзасидан АРМ да бир қанча тадбирлар ўтказилган:

* 2018 йил 17-20 январь кунлари АРМ, “Хотин-қизлар қўмитаси” ва “Ижтимоий-гуманитар фанлар кафедраси” билан биргаликда “Китобхонлик” тадбири филиал АРМ залида ўтказилди.
* 2018 йил 1 март куни филиал Ахборот ресурс марказида Ўзбекистон халқ шоираси Зулфия таваллуд кунига бағишланган, китоб мутолааси ва китобхонлик маданиятини ошириш ҳамда тарғибот қилиш бўйича тадбир ўтказилди. Тадбирда 6 та филиал ходими ва талаба ёшлардан жами 50 киши қатнашдилар.
* ТАТУ Фарғона филиали Ахборот ресурс марказида 2018 йил 16 апрель куни Ўзбекистон Республикасининг “Ёшларга оид давлат сиёсати тўғрисида”ги Қонуни мазмун-моҳиятини ёшлар ўртасида кенг тарғиб қилиш бўйича семинар ташкил қилинди ва талабаларга кенг кўламда тушунтириш ишлари олиб борилди. Ушбу семинарда кутубхона ходимлари, ижтимоий – гуманитар фанлар кафедраси ўқитувчилари ва 50 нафар талаба иштирок этди.
* Филиал АРМига ТАТУ томонидан ва Фарғона вилояти маънавият-маърифат тарғибот марказидан Ўзбекистон Республикаси Президенти Мирзиёевнинг “ Қонун устуворлиги ва инсон манфаатларини таъминлаш-юрт тараққиёти ва халқ фаровонлигининг гарови”, “Эркин ва фаровон, демократик Ўзбекистон давлатини биргаликда барпо этамиз”, “Буюк келажагимизни мард ва олижаноб халқимиз билан бирга қурамиз” номли китоблари тақдим этилди ва филиал профессор-ўқитувчиларига, талабаларига ушбу асарлар юзасидан маърузалар қилинди.
* ТАТУ Фарғона филиали Ахборот ресурс марказида 2018 йил 27 апрель куни хорижда ишлашнинг қонуний асослари ҳамда одам савдосига қарши курашнинг мазмун-моҳиятини ёшларга тушунтириш мақсадида “Одам савдоси-давр муаммоси” тарғибот лойихасини амалга ошириш бўйича йиғилиш бўлиб ўтди. Йиғилишда филиал маънавият бўлими бошлиғи А. Райимов, Ижтимоий-гуманитар фанлар кафедраси катта ўқитувчиси А. Қодиров, кутубхона ходимлари ва талабалар иштирок этдилар.

2018 йил 15 ноябрь куни “Менинг севимли қаҳрамоним” мавзусида тадбир бўлиб ўтди. Тадбирда Ёшлар билан ишлаш, маънавият ва маърифат бўлимини услубчиси Г. Содиқова, Филиал хотин-қизлар қўмитаси раиси Н. Мамасодиқова, Ахборот технологиялари кафедраси ўқитувчиси Ш. Эргашева, КИФ методисти Д. Холиқбердиева, АРМ директори Ҳ. Арипджанова, АРМ бўлим бошлиғи З. Раҳимова ва 50 нафар талаба қатнашдилар.

*Китоб фонди, китобларнинг соҳалар ва тематик бўлиниши, яроқлилик даражаси:*

АРМ китоб фонди 11831 нусхадан иборат бўлиб, систематик равишда жойлаштирилган, яроқлилик даражаси қониқарли. Бадиий адабиётлар эса алфавит тартибида жойлаштирилган. Асосий фонд китоб сақлаш бўлимида сақланади.

2018 йилда 33 номда 125 нусхада газета –журналларга обуна ташкилланган. Ушбу газета ва журналлар вактида хар бир кафедра,бўлимларга тарқатилади ва ушбу жараён қайд қилиш дафтари билан назорат қилинади. Бу газета ва журналлар 5 йил мобайнида сақланади.

*Бадиий адабиёт фонди, замон ва талабларга мослиги фойдаланиш бўйича аъзолик ҳақида, янгилик даражаси (сони, тиллар бўйича бўлиниши, энг янгилари:*

АРМ 604 номда 831 нусхада бадиий адабиётлар билан таъминланган бўлиб, бундан 293таси ўзбек-кирилл, 287таси лотин, 251таси рус тилларида. 2018 йил декабрь ойида ТАТУ томонидан 13 номда 13 нусхада бадиий адабиётлар олинди. Мунтазам аъзолик йўлга қўйилган. Бадиий адабиётга 282 та аъзолик мавжуд. Фонддаги барча бадиий адабиётлар замон талабига мос равишда китобхонларга етказилмоқда.

*Электрон китоб ва дарсликлар бўйича маълумотлар:*

АРМда 18000 дона электрон ресурслар мавжуд:

Шундан: Дарсликлар-6910 дона, ўқув қўлланмалар-1200 дона, бадиий адабиётлар-358 дона, илмий-оммабоп адабиётлар-169 дона, хорижий адабиётлар-47 дона.

Ўзаро текширув жараёнида АРМ фаолиятида қуйидаги камчиликлар аниқланди:

* АРМнинг Низоми ва Устави, хисоботлар тасдиқланмаган, ҳар бир ходимнинг индивидуал иш режаси тузилмаган, аксинча, ҳамма учун битта тузилган;
* ходимларни малака ошириш режаси йўқ, аксариятларининг малака ошириш муддати ўтиб кетган, АРМда кутубхоначилик йўналиши бўйича олий маълумотли мутахассис йўқ;
* картотеткалар етишмайди, таълим йўналишлари бўйича тартибланмаган;
* элекетрон ресурслар базаси дарслик, мажмуа, қўлланма, аудио дарслик тарзида тартибланмаган;
* каталог яшиклар етишмайди ёки қоғоз қутилардан иборат, корпоротив тармоқ йўқ;
* бадиий адабиётга жуда оз – 282 та аъзолик мавжуд;

Ушбу масала бўйича фикир-мулохазалар билдирилди.

**А.Расулов:** АРМ филиал талабалари учун илм маскани хисобланади. Шунинг учун талабаларнинг сўровлари асосида фондни тўлдириб бериш, янги адабиётлар билан ҳаммани таништириб бориш зарур. Назаримда, АРМдаги бир қатор ишлар тартибли эмас. Масалан, бадиий китоб фонди камбағал, асосий олий маълумотли мутахассис етишмайди, электрон дарслик ва мажмуалар етарли эмас.

**С.Абдурахмонов:** АРМга ҳамма кафедра методик ёрдам бериб, янги дарслик, илмий манбалар бўйича маслаҳатлар бериб бориш керак.

**И.Тожибоев:** АРМ ходимларининг малака оширишларини зудлик билан йўлга қўйиш, бошқа ОТМ кутубхоналари билан ахборот алмашишни кенгайтириш лозим.

**М.Мирзаев:** Кутубхона залидаги панно, кўргазма китобларини тадбирларга, талабаларга мос тарзда янгилаб бориш мақсадга мувофиқдир.

**Олтинчи масала** бўйича Ўқув ва тарбиявий ишлар бўйича директор ўринбосари И.Тожибоев маълумот берди:

Ўзбекистон Республикаси Вазирлар Маҳкамасининг 2013 йил 31 дeкабрдаги 355-сон қарори ва Ўзбекистон Республикаси Олий ва ўрта махсус таълим вазирлигининг 2018 йил 21 ноябрдаги 949-сонли буйруғининг минимал талабларига асосан филиалнинг расмий веб-сайти қайта ишлаб чиқилди.

Филиалнинг расмий веб-сайт манзили [www.tatuff.uz](http://www.tatuff.uz) доменида “UZINFOCOM” маркази билан филиал ўртасидаги 719-h сонли шартнома асосида 4 гб ҳажмда фаолият кўрсатиб келмоқда. Веб-сайт расмий тил сифатида ўзбек тилида хизмат кўрсатади.

Веб-сайтда филиал ҳақида, раҳбарият, унинг структураси, таълим йўналишлари, кафедралар, бўлим ва марказлари ҳақида маълумотлар берилган ҳамда, филиалда бўлаётган янгиликлар, тадбирлар ва доимий равишда янгилик ва мақолалар эълонлар сифатида жойлаштирилиб келинмоқда.

Филиалнинг веб-сайти [webometrics.info](http://webometrics.info) орқали январь ойи ҳолатига аниқланганда ҳалқаро Олий таълим муассасаси миқёсида 24932-ўринни, Ўзбекистон Олий таълим муассасалари бўйича 73-ўринни эгалаб турибди. Ушбу ўринлар, халқаро Олий таълим муассасалари ҳамда Ўзбекистон Республикасидаги Олий таълим муассасалари рейтинги ичида қониқарли ҳолатда эканлигини билдиради.

Доимий маълумотлар ўзгарганда масъул ходимлар томонидан ўзгарган маълумотларни тақдим қилишда сусткашликга йўл қўйилмоқда.
Филиал Веб-сайти орқали чет эллик талабаларни жалб қилиш мақсадида халқаро стандартларга мос техник талаблар асосида ишлаш ва маълумотларни 3 (ўзбек, рус, инглиз) тилда фаолият юритиб бориши учун филиалнинг 2019 йил 23 январдаги 53-сонли буйруғи ишлаб чиқилиб, қуйидаги вазифаларни бажаришга маъсуллар белгиланган:

- Филиалнинг расмий веб-сайтини техник талабларга мос равишда доимий янгилаб боришга АТМ бошлиғи А.Полвонов;

- Филиалнинг расмий веб-сайти минимал контент қисмига жойлаштирилиши зарур бўлган маълумотларни, филиал ҳаётига оид янгиликлар ва бошқа умумий маълумотларни имло хатоларсиз тайёрлаб, веб-сайтда ёритиб боришга маъсул Матбуот котиб А.Қодиров;

- Филиалнинг расмий веб-сайтига минимал контент қисмига жойлаштирилаётган барча ўзбек тилидаги маълумотларни имло хатоларсиз рус, инглиз тилларда тайёрлаш ва ўз муддатида Матбуот котибига тақдим қилиб боришга маъсул Тиллар кафедраси мудири Н.Қурбоновга;

Фойдаланувчиларга қулайлик яратиш мақсадида филиал веб сахифаси орқали 10 турдаги интерактив хизматлар, жумладан, директор виртуал қабулхонаси, “Moodle” таълим тизими, онлайн дарс жадвали, филиал ходимлари учун иш жойидан маълумотнома олиш, талабалар учун форумлар яратилган

Хозирда АТМ ходимлари томонидан филиал расмий веб-сайтининг янги кўриниши ишлаб чиқилмоқда.

Филиалнинг янги кўринишда ишлаб чиқилаётган сайти таклифларни инобатга олган ҳолда ишлаб чиқилмоқда (new.tatuff.uz).

**VII . Турли масалалар:**

1. ЎзР ОЎМТВнинг 2018.31.12 даги 1068 буйруғи ҳақида.

Ушбу масала юзасидан сўзга чиққан ЎТИБ директор ўринбосари И.Тожибоев ЎзР ОЎМТВнинг 2019 йил 31 декабрь санали 1068-сон хати асосида ижро учун юборилган Вазирлик Хайъати Кенгашининг 2018 йил 28 декабрдаги 6-сон мажлисида қабул қилинган 6/1-сон қарорининг ижросини таъминлаш тўғрисидаги буйруғи билан йиғилганларни таништириб ўтди.

Ушбу буйруқдаги асосий масала таянч докторантларга 2019 йил учун ЎзР Президенти Давлат стипендияларини тайинлаш тўғрисида бўлиб, мазкур стипендияга ОТМлардан номзодлар танлаш, стипендия тайинлаш тартиб-қоидалари, талаблари берилган.

Филиал директори А.Расулов ушбу масалага муносабат билдирар экан, кафедра мудирлари, илмий бўлим ва факультет деканлари юқоридаги буйруқ мазмуни билан танишиб, амалий ижросини доимий равишда бажаришлари ҳамда белгиланган муддатларда филиал Кенгашига хисобот тайёрлашлари лозимлигини уқтириб ўтди.

1. **Профессор-ўқитувчилар танлови.**

Ушбу масала юзасидан филиал Илмий котиби М.Мирзаев ахборот берди: “Фарғона ҳақиқати” газетасининг 21 ноябрь 93-сонида филиал кафедраларида бўшаб қолган лавозимларга танлов эълон қилинган бўлиб, ушбу эълон асосида 16 та ҳужжат, белгиланган муддатда ҳамда амалдаги талаблар асосида йиғилиб, бизга топширилди.

Улар қуйдагилар:

* Компьютер тизимлари кафедраси катта ўқитувчилигига:

 Дилшодов Аброр Дилшоджон ўғли – ТАТУ Фарғона филиали КТ кафедраси ўқитувчиси.

 Рўзалиев Шерзод – Фар ПИ катта ўқитувчиси.

* Дастурий инжиниринг кафедраси катта ўқитувчилигига:

Горовик Александр Альфредович – ТАТУ Фарғона филиали ДИ кафедраси ўқитувчиси.

Зокиров Санжар Икромжон ўғли – ФарПИ катта ўқитувчиси.

* Телекоммуникация инжиниринги кафедраси катта ўқитувчилигига:

Раимжонова Одина Содиқовна – ТАТУ Фарғона филиали ТИ кафедраси катта ўқитувчиси.

Боймирзаев Анвар – ФарПИ ўқитувчиси.

* Тиллар кафедраси катта ўқитувчилигига:

Муминова Муаттар Алишеровна – ТАТУ Фарғона филиали Тиллар кафедраси ўқитувчиси.

Сотволдиева Хилола – Фар ПИ ўқитувчиси.

* Ахборот технологиялари кафедраси катта ўқитувчилигига:

Бозарбоев Мансуржон Расулжонович – ТАТУ Фарғона филиали АТ кафедраси ўқитувчиси.

Рахматов Одилжон – ФарДУ ўқитувчиси.

* Компьютер тизимлари кафедраси асситент-ўқитувчиси лавозимига:

 Неъматова Супарна Анваржоновна – ТАТУ Фарғона филиали КТ кафедраси катта ўқитувчиси.

 Тожматов Исроил – ФарДУ ўқитувчиси.

* Ахборот технологиялари кафедраси асситент-ўқитувчиси лавозимига:

 Эргашева Шахноза Мавлонбоевна – ТАТУ Фарғона филиали АТ кафедраси ўқитувчиси.

 Собиров Муслимжон – ФарПИ ўқитувчиси.

* Ахборот-таълим технологиялари кафедраси асситент-ўқитувчиси лавозимига:

 Худойназаров Умиджон Умаржон ўғли – ТАТУ Фарғона филиали АТТ кафедраси ўқитувчиси.

 Шарофуддинов Иқболжон – ФарДУ ўқитувчиси.

Профессор-ўқитувчиларни танлов асосида ишга қабул қилиш бўйича Маслаҳат Кенгашининг 2019 йил 26 январдаги йиғилишида танлов учун топширилган ҳужжатлар, номзодларнинг иқтидори ҳар томонлама ўрганилиб, баъзи эътирозлар, таклифлар асосида 16 номзоддан 14 таси танловда иштирок этишга тавсия қилинди. ( Тиллар кафедраси ассистент-ўқитувчиси М.Мўминова малака оширишда бўлганлиги сабабли оппоненти Х.Сотволдиева билан навбатдаги Кенгаш танловига қолдирилди.)

М.Мирзаев Кенгаш аъзоларини номзодларнинг ҳужжатлари билан таништириб ўтди, таклиф қилинган номзодлар билан савол-жавоблар қилинди.

Кенгаш аъзолари бир овоздан юқорида фамилияси келтирилган номзодларни танловда иштирок этишига рози бўлдилар ҳамда КИФ факультети декани в.б Т.Абдуллаев, кафедра мудири Ш.Холматов, “Ёшлар иттифоқи” етакчиси М.Адҳамовдан иборат саноқ комиссиясини сайладилар.

1. **Илмий, ўқув-услубий ишларни нашрга тавсия этиш.**

 Ушбу масала юзасидан Кенгаш котиби М.Мирзаев ахборот бериб, йиғилиш қатнашчиларини нашр қилишга тавсия этилиши лозим бўлган илмий, услубий ишларнинг мундарижаси ҳамда амалда талаб қилинадиган ҳужжатлари билан таништириб ўтди.

 Ахборотга кафедра мудирлари С.Собиров, А.Абдуқодиров, С.Абдурахмоновлар фикр-мулохаза билдирдилар.

Юқорида кўриб чиқилган масалалар ва билдирилган таклиф, фикр- мулохазалар асосида филиал Кенгаши

**қ а р о р қ и л а д и :**

1. 1. И.Тожибоевнинг ахбороти маълумот учун қабул қилинсин ҳамда Ўзбекистон Республикаси Президентининг 2018 йил 12 июлдаги “Республика иқтисодий ва ижтимоий соҳа тармоқларини 2018/2019 йиллар куз-қиш даврида барқарор ишлашга тайёрлашни таъминлашни чора-тадбирлари тўғрисидаги” ПҚ-3849-сонли Қарорининг ижроси бўйича амалга оширилаётган ишлар қониқарли деб ҳисоблансин.
2. Ишлар бошқармаси, Техник фойдаланиш ва хўжалик бўлими, Фуқаро ва меҳнат муҳофазаси бўлими бошлиқларига:
	* + 2018/2019-йиллар куз-қиш мавсумига тайёрлаш бўйича чора-тадбирлар режасида белгиланган вазифаларни ўз вақтида бажариш ва мавсумни беталофат ўтказиш чораларини кўриш вазифаси юклатилсин (муддат: доимий).
3. Мазкур қарор ижросининг назорати филиал директори зиммасида қолдирилади.
4. 1. ИИИБ директор ўринбосари Ф.Мулайдиновнинг филиалда 2018 йилда амалга оширилган илмий-инновацион ишлар бўйича хисоботи маълумот учун қабул қилинсин, қониқарли деб топилсин ҳамда филиалнинг 2019 йилга мўлжалланган илмий-инновацион ишлар режаси тасдиқлансин.
5. Профессор-ўқитувчиларнинг илмий-тадқиқот ишларини илмий грантлар мазмунига мослиги, ишлаб чиқариш билан боғлиқлиги масаласига алоҳида эътибор қаратилсин.

Масъул : Ф.Мулайдинов, кафедра мудирлари.

1. Филиал магистратура бўлими, АТМ бўлими назорати масъуллиги Илмий-инновацион ишлар бўлимига юклатилсин.

Масъуллар: Ф.Мулайдинов, Илмий инновацион бўлим.

1. 1.Х.Абдурахмоновнинг ҳисоботи маълумот учун қабул қилинсин ҳамда Талабалар турар жойини реконструкция қилиш ва мукаммал таъмирлаш ишларини янги ўқув йили бошлангунга қадар тугатиш белгилаб қуйилсин.

Масъуллар: А.Расулов, Х.Абдурахмонов, М.Юнусалиева.

1. Энергия тежовчи лампаларни ҳарид қилишни, турникет ўрнатиш ишларини йиллик смета харажатларига киритиш ва кузатув камераларини ўрнатиш ишларини якунлаш ишлари назоратга олинсин.

Масъуллар: А.Расулов, Х.Абдурахмонов, М.Юнусалиева.

1. 1. БМИ мавзулари ва илмий рахбарларни тайёрлаш бўйича Ф.Мулайдиновнинг ахбороти маълумот учун қабул қилинсин.
2. БМИ мавзулари ва илмий рахбарлар рўйҳати юқоридаги таклифлар асосида кўриб чиқиш шарти билан тасдиқлансин ҳамда навбатдаги Бошқарув йиғилишига бу ҳақида маълумот тайёрлансин.

Масъуллар: Мутахассислик кафедраси мудирлари, Ф.Мулайдинов.

1. 1. Ишчи гуруҳнинг филиал Ахборот-ресурс маркази фаолиятини ўрганиш бўйича маълумоти ахборот учун қабул қилинсин ҳамда кўрсатилган камчиликларни бартараф этиш шарти билан филиал Aхборот-ресурс маркази фаолияти қониқарли деб топилсин.
2. Филиал Ахборот-ресурс маркази фаолиятини ривожлантириш учун:
	* АРМ кадрлар малакасини оширишнинг салмоғини 100% етказиш ( масъул: АРМ директори Х.Арипджанова);
	* АРМ Низомини ва хисоботларини белгиланган тартибда тасдиқлатиш (масъул АРМ директори Х.Арипджанова);
	* АРМ фондини таълим йўналишларига мос қайта тартиблаш учун амалий ёрдам бериш ( масъул мутахассис чиқарувчи кафедра мудирлари);
	* АРМни Сканер, принтер ва нусха олиш қурилмалари, картотекалар ва китоб жавонлари билан таъминлаш ( масъул Ишлар бошқармаси бошлиғи Х.Абдурахмонов);
	* Ўқитишнинг кредит тизимига ўтилаётганлиги муносабати билан янги адабиётлар рўйҳатини шакллантириш ва таклифлар асосида адабиётлар билан таъминлаш (масъуллар: кафедра мудирлари, АРМ директори Х.Арипджанова);
3. АРМ фаолиятини доимий назорат қилиш, амалий ёрдам уюштириб, камчиликларни бартараф этишга кўмаклашиш, олий маълумотли кутубхоначи ходимлар билан таъминлашни йўлга қўйиш ЎваТИБ директор ўринбосари И.Тожибоев зиммасига юклатилсин.
4. 1. И.Тожибоевнинг ахбороти маълумот учун қабул қилинсин.
5. Филиалнинг расмий веб сайтининг техник таълаблари ҳамда маълумотлар билан таъминланганлик даражаси қониқарли деб топилсин.
6. АТМ бошлиғи А.Полвоновга филиалнинг веб-сайтини ҳалқаро ОТМ ичидаги ТОП-5000 рейтинггига киритиш режасини бир хафта муддат ичида ишлаб чиқиш топширилсин.
7. Директор ўринбосарлари, бўлим бошлиқлари, Факультет деканлари, кафедра мудирлари ва профессор-ўқитувчиларга:
* Филиалда амалга оширилаётган ишлар, тадбирлар янгиликлар, эришилган ютуқларни асословчи лавхаларни доимий равишда.
* Бўлимларга, факультетларга, кафедраларга тегишли маълумотларни доимий равишда янгилаб бориш.
* Филиалнинг Веб-сайт бўйича эгаллаб турган рейтингини кўтариш бўйича ўз таклифларини доимий киритиб бориш вазифалари юклатилсин.
1. Филиал Матбуот котиби А.Кодировга:
* Филиалнинг расмий веб-сайтига жойлаштирилган барча ўзбек, рус ва инглиз тилидаги маълумотларни ўрганиб чиқиб, Тиллар кафедраси мудири Н.Қурбонов ҳамда муҳаррир Ў.Каримовлар билан биргаликда имло хатоларини бир хафта муддат ичида бартараф этиш чораларини кўрсин.
1. Филиал тўғрисидаги маълумотлар, янгиликлар асосида видео-ролик тайёрлаш, 3 тилда буклет тайёрлаш А.Кодиров, Ў.Каримов. Б.Толипов, Ф.Мулайдиновлар зиммасига юклатилсин.
2. Ушбу соҳада амалга оширилган ишлар бўйича филиал бошқарув йиғилишига 2 хафта муддатда маълумот киритиш вазифаси АТМ бошлиғи А.Полвоновга топширилсин.
3. Филиал веб-сайтига доир қарорларни амалга ошириш назорати ИИИБ директор ўринбосари Ф.Мулайдинов зиммасига юклатилсин.

VII/1. 1. Жорий йил 28 декабрдаги Ҳайъат Кенгаши мажлисида қабул қилинган “Таянч докторантларига 2019 йил учун Ўзбекистон Республикаси Президенти давлат стипендияларини тайинлаш тўғрисида ”ги 6/1-сон қарори раҳбарлик ва ижро учун қабул қилинсин.

 Масъуллар: Директор ўринбосарлари, факультет деканлари, бўлим бошлиқлари ва кафедра мудирлари.

1. Мазкур буйруқ ижроси назорати ЎваТИБ директор ўринбосари И.Тожибоев зиммасига юклатилсин.

VII/2. 1. Профессор-ўқитувчилар танлови бўйича Маслаҳат Кенгаши қарори ҳамда Илмий котиб М.Мирзаевнинг ахбороти маълумот учун қабул қилинсин.

1. Танловга тавсия этилиб, овоз тўплашда етарли ижобий натижаларга эришган қуйидаги номзод – ўқитувчилар 5(беш) йил муддатга кўрсатилган лавозимларига сайланган деб хисоблансин:
	* + Дилшодов Аброр Дилшоджон ўғли – Компьютер тизимлари

 кафедраси катта ўқитувчиси лавозимига.

* + - Горовик Александр Альфредович – Дастурий инжиниринг

 кафедраси катта ўқитувчиси лавозимига.

* + - Раимжонова Одина Содиқовна – Телекоммуникация

 инжиниринги кафедраси катта ўқитувчиси

 лавозимига.

* + - Базарбоев Мансуржон Расулжонович Ахборот

 технологиялари кафедраси катта ўқитувчиси

 лавозимига.

* + - Неъматова Супарна Анваржоновна – Компьютер тизимлари

 кафедраси асситент-ўқитувчиси лавозимига.

* + - Эргашева Шахноза Мавлонбоевна – Ахборот технологиялари

 кафедраси асситент-ўқитувчиси лавозимига

* + - Худойназаров Умиджон Умаржон ўғли – Ахборот-таълим

 технологиялари кафедраси асситент-ўқитувчиси

 лавозимига.

 VII/3 1. Кенгаш котиби М.Мирзаевнинг филиал профессор-ўқитувчилари томонидан тайёрлаган илмий, услубий ишлари бўйича ахбороти маълумот учун қабул қилинсин.

1. Кенгаш қарорига асоса қуйидаги илмий-услубий ишлар нашрга тавсия этилсин:

*Компьютер тизимлари кафедрасидан:*

1. Катта ўқитувчи М.Лазарева, ассистент С.Нематова. «Проектирование и анализ бизнес-систем» фанидан лаборатория машғулотлари учун услубий кўрсатма.
2. Катта ўқитувчи Х.Сотволдиев, ассистент М.Бурхонова. “Технологияларни бошқариш” фанидан мустақил ишларни бошқариш учун услубий кўрсатма.
3. Катта ўқитувчи Н.Акбаров, ассистент М.Бурхонова. “Маълумотлар базаси” фанидан мустақил ишларни бажариш учун услубий кўрсатма.
4. Катта ўқитувчи Х.Сотволдиев, катта ўқитувчи Н.Акбаров, ассистент Ш.Кахаров, ассистент М.Бурхонова. “Компьютер тизимларини лойиҳалаш ва ташкил этиш” фанидан мустақил ишларни бажариш учун услубий кўрсатма.
5. Катта ўқитувчи Х.Сотволдиев, катта ўқитувчи Н.Акбаров, ассистент Ш.Кахаров, ассистент М.Бурхонова. “Маълумотларнинг интеллектуал тахлили” фанидан мустақил ишларни бажариш учун услубий кўрсатма.
6. Н.Акбаров, М.Бурхонова. “Маълумотлар базаси” фанидан лаборатория ишларини бажариш учун услубий кўрсатма.

*Телекоммуникация инжиниринги кафедрасидан:*

1. Ассистент А.Турдахматов. “Распределенные системы” фанидан лаборатория машғулотлари учун услубий кўрсатма.

*Тиллар кафедрасидан:*

1. Катта ўқитувчи Н.Ташланова. Рус тили фанидан амалий машғулотлар учун услубий кўрсатма.
2. Доцент М.Мирзаев. Ўзбек тилидан амалий машғулотлар учун услубий кўрсатма.

*Табиий фанлар кафедрасидан:*

1. Катта ўқитувчи О.Насриддинов, ассистент О.Маниёзов. “Математика. Эхтимоллар назарияси ва математик статистика” фанидан лаборатория машғулотларини бажариш учун услубий кўрсатма.
2. Катта ўқитувчи Ё.Юсупов. “Математика. Теория вероятностей и математическая статистика” фанидан лаборатория машғулотлари учун услубий кўрсатма.
3. Катта ўқитувчи Ё.Юсупов. “Математика. Теория вероятностей и математическая статистика” фанидан амалий машғулотлар учун услубий кўрсатма.

*Ахборот технологиялари кафедрасидан:*

1. Ассистент М.Базарбаев. “Инсонга йўналтирилган дастурий таъминот дизайни” фанидан амалий машғулотларни бажариш учун услубий кўрсатма.
2. Ассистент М.Базарбаев. “LINUX операцион тизими” фанидан лаборатория машғулотларини бажариш учун услубий кўрсатма.
3. Ассистент М.Базарбаев. “LINUX операцион тизими” фанидан амалий машғулотларни бажариш учун услубий кўрсатма.
4. Ассистент М.Маннонов. “Ўрнатилган тизимларнинг дастурий таъминотини ишлаб чиқиш” фанидан лаборатория машғулотларини бажариш учун услубий кўрсатма.
5. Ассистент М.Маннонов. “Ўрнатилган тизимларнинг дастурий таъминотини ишлаб чиқиш” фанидан амалий машғулотларни бажариш учун услубий кўрсатма.
6. Асситент М.Маннонов. “Тизимли моделлаштириш ва лойихалаш асослари” фанидан амалий машғулотларни бажариш учун услубмй кўрсатма.

 *Гуманитар ва ижтимоий фанлар кафедрасидан:*

1. Доцент Г.Кочкорова. “Фалсафа” фанидан мустақил ишларни бажариш учун услубий кўрсатма(сиртқи бўлим талабалари учун).

*Ахборот-таълим технологиялари кафедрасидан:*

1. Доцент А.Хайдаров, ассистент Х.Ражабова. “Ўқитиш натижаларини баҳолашнинг замонавий воситалари” фанидан амалий ва лаборатория ишларини ташкил этиш бўйича услубий кўрсатма.
2. Доцент А.Хайдаров, ассистент Х.Ражабова. “Ўқитиш натижаларини баҳолашнинг замонавий воситалари” фанидан мустақил таълимни ташкил этиш бўйича услубий кўрсатма.

Кенгаш раиси: А.Расулов.

Кенгаш котиби: М.Мирзаев.